# Αλληλεγγύη

Το 2016, χιλιάδες πρόσφυγες, ενήλικες και παιδιά, έφτασαν στην Ελλάδα, αφού αναγκάστηκαν να εγκαταλείψουν τη χώρα τους, γιατί κινδύνευε η ζωή τους. Μια ομάδα εκπαιδευτικών, αφού πήρε έγκριση από τις αρμόδιες αρχές, πήγαινε κάθε εβδομάδα, εθελοντικά, σε χώρους φιλοξενίας προσφύγων και υλοποιούσε δημιουργικές δραστηριότητες με τα προσφυγόπουλα. Αυτός ήταν ένας τρόπος να δείξουν την αλληλεγγύη τους, καθώς καταλάβαιναν πως τα παιδιά και οι οικογένειές τους είχαν ανάγκη από συμπαράσταση.